मेजर जनरल ए0के0 साप्रा ने गत् 01 अगस्त 2018 से मुख्यालय भर्ती जोन (यूपी एवं उत्तराखण्ड) का कार्यभार सम्भाला था। मेजर जनरल ए0के0 साप्रा की अध्यक्षता में गत् 24 सितंबर 2018 को सभी 09 भर्ती कार्यालयों के भर्ती निदेशकों के लिए एक सम्मेलन आयोजित किया गया। इस सम्मेलन के दौरान आगामी आयोजित होनेवाली सैन्य भर्ती रैलियों सहित गत् 26 सितंबर 2018 से 14 अक्टूबर 2018 तक कानपुर में 13 जिलों के लिए चल रही भर्ती रैली पर भी विस्तृत चर्चा की गई। कानपुर में चल रही सैन्य भर्ती रैली में 85,000 अभ्यर्थी www.joinindianarmy.nic.in वेबसाईट में पजींकृत हुए है।